CELEX: 62013CN0413
Language: fi
Date: 2013-07-22 00:00:00
Title: Asia C-413/13: Ennakkoratkaisupyyntö, jonka Gerechtshof Den Haag (Alankomaat) on esittänyt 22.7.2013 — FNV Kunsten Informatie en Media v. Alankomaiden valtio

9.11.2013   
            
            
               FI
            
            
               Euroopan unionin virallinen lehti
            
            
               C 325/9
            
         Ennakkoratkaisupyyntö, jonka Gerechtshof Den Haag (Alankomaat) on esittänyt 22.7.2013 — FNV Kunsten Informatie en Media v. Alankomaiden valtio
   (Asia C-413/13)
   2013/C 325/15
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Gerechtshof Den Haag
   
      Pääasian asianosaiset
   
   
      Valittaja: FNV Kunsten Informatie en Media
   
      Vastapuoli: Alankomaiden valtio
   
      Ennakkoratkaisukysymykset
   
   
               1)
            
            
               Onko unionin oikeuden kilpailusääntöjä tulkittava siten, että työnantajajärjestöjen ja työntekijäjärjestöjen välillä tehdyn työehtosopimuksen määräys, jonka mukaan itsenäisille ammatinharjoittajille, jotka toimeksiantosopimuksen perusteella tekevät työnantajan hyväksi samaa työtä kuin työntekijät, joihin sovelletaan työehtosopimusta, on maksettava tietty vähimmäiskorvaus, jää SEUT 101 artiklan soveltamisalan ulkopuolelle jo sen takia, että kyseinen määräys sisältyy työehtosopimukseen?
            
         
               2)
            
            
               Jos ensimmäiseen kysymykseen vastataan kieltävästi, jääkö mainittu työehtosopimuksen määräys SEUT 101 artiklan soveltamisalan ulkopuolelle siinä tapauksessa, että kyseisen määräyksen tarkoituksena on (myös) työehtosopimuksen alaan kuuluvien työntekijöiden työehtojen parantaminen, ja onko tältä osin merkitystä vielä sillä, parantuvatko kyseiset työehdot kyseisen määräyksen johdosta välittömästi vai ainoastaan välillisesti?